Der findes flere typer af endomykorrhiza:
* Endomykorrhiza med små hyfenøgler inden i cellerne: Hyferne danner nogle små trådbundter inde i cellerne på røddernes overhud. Typen indbefatter [[basidiesvampe]], som indgår i symbiose med [[Orkidé-familien|orkidéer]]. Hyferne trænger gennem cellevæggene og ind i cellernes indre ved at mase sig frem til [[plasmamembran]]en. Hyfernes cellevæg er på den måde i kontakt med rodcellernes plasmamembran uden at gennembryde den. Kontaktfladen kan øges ved dannelse af trådbundter (“arbuskler”). Rødderne bliver ikke misdannede.
* Ericoid endomykorrhiza: Hyferne danner trådnøgler i unge rødder med ringe diameter. Typen omfatter både [[sæksvampe]] og basidiesvampe (i symbiose med [[Lyng-ordenen|lyng-ordenens arter]]).
* Ektendomykorrhiza: Typen kaldes også arbutoid mykorrhiza. Svampen danner både hyfenøgler inde i cellerne og kapper uden om rødderne. Det sker hos de klorofylløse grupper af lyng-familien (''[[Monotropa]]'' m.fl.). Her danner hyferne nøgler i de yderste celler på rødderne.
Geologi Naturvidenskab